Starfsmenn ráðyneytisins voru prúðbúnir í tilefni dagsins . Ljósmynd / Forsætisráðuneytið Í dag voru afhjúpaðar merkingar á Stjórnarráðshúsinu við Lækjargötu að viðstöddum viðstöddum forsætisráðherra og hópi starfsfólks í ráðuneytinu . Húsið , sem er 250 ára gamalt , hefur ekki verið varanlega merkt til þessa þrátt fyrir að byggingin hafi verið miðpunktur íslenskrar stjórnsýslu í 111 ár . Skjaldarmerki Íslands hefur verið sett við inngang hússins , auk þess sem settar voru upp merkingar út við Lækjargötu , þar sem stiklað er á stóru í sögu hússins . Merkingarnar voru settar upp í samráði við Minjastofnun að því er fram kemur í fréttatilkynningu frá forsætisráðuneytinu . Skjaldarmerki Íslands prýðir nú bygginguna . Ljósmynd / Forsætisráðuneytið Stjórnarráðshúsið á sér langa sögu . Hana má rekja allt aftur til ársins 1759 , en þá var gefinn út konungsúrskurður um byggingu tugthúss á Íslandi . Tveimur árum síðar var hafist handa við framkvæmdir en smíði hússins lauk ekki að fullu fyrr en veturinn 1770 til 1771 . Fyrstu áratugina gegndi húsið hlutverki tugthúss , en frá 1819 var það embættisbústaður stiftamtmanns og síðar landshöfðingja . Árið 1904 fékk húsið nýtt hlutverk , þegar Íslands fékk heimastjórn og Stjórnarráð Íslands var stofnað . Allar götur síðan , hefur húsið gengið undir nafninu Stjórnarráðshúsið .